62019TJ0795_INF
Rozsudok Všeobecného súdu (druhá komora) z 21. decembra 2021 –HB/Komisia
(vec T‑795/19)
„Verejné zákazky na služby – Poskytovanie služieb technickej pomoci vo Vyššej súdnej rade – Rozhodnutie o znížení hodnoty zákazky a o vymáhaní už vyplatených súm – Žaloba o neplatnosť a o náhradu škody – Akt, ktorý patrí výlučne do zmluvného rámca, od ktorého je neoddeliteľný – Neexistencia rozhodcovskej doložky – Neprípustnosť – Neexistencia druhov škody oddeliteľných od zmluvy“
1.
Žaloba o neplatnosť – Podmienky prípustnosti – Preskúmanie ex offo
(článok 263 ZFEÚ)
(pozri bod 53)
2.
Žaloba o neplatnosť – Žaloba, ktorá sa v skutočnosti týka sporu zmluvnej povahy – Návrh na zrušenie rozhodnutia o znížení súm splatných na základe zákazky a o vymáhaní neoprávnene vyplatených súm – Zmluva obsahujúca doložku o voľbe právomoci v prospech vnútroštátneho súdu – Nedostatok právomoci súdu Únie – Neprípustnosť
(články 263, 272 a 274 ZFEÚ; nariadenie Rady č. 1605/2002, články 102 a 103; nariadenie Komisie č. 2519/97, článok 22)
(pozri body 54 – 58, 71, 72)
3.
Žaloba o neplatnosť – Akty, ktoré možno napadnúť žalobou – Pojem – Akty so záväznými právnymi účinkami – Posúdenie týchto účinkov podľa podstaty aktu
(článok 263 ZFEÚ)
(pozri bod 65)
4.
Akty inštitúcií – Nariadenia – Priama uplatniteľnosť
(článok 288 druhý odsek ZFEÚ)
(pozri bod 77)
5.
Mimozmluvná zodpovednosť – Podmienky – Protiprávnosť – Ujma – Príčinná súvislosť – Kumulatívne podmienky
(článok 340 druhý odsek ZFEÚ)
(pozri bod 98)
6.
Mimozmluvná zodpovednosť – Podmienky – Protiprávnosť – Porušenie zmluvného ustanovenia – Vylúčenie
(článok 340 druhý odsek ZFEÚ)
(pozri bod 99)
Predmet
Na jednej strane návrh založený na článku 263 ZFEÚ, na zrušenie rozhodnutia Komisie C(2019) 7319 final z 15. októbra 2019 o znížení súm, ktoré sú splatné na základe zákazky CARDS/2008/166 – 429, a o vymáhaní neoprávnene vyplatených súm a na druhej strane návrh založený na článku 340 druhom odseku ZFEÚ, ktorým sa domáha v prvom rade vrátenia všetkých súm, ktoré Komisia prípadne na základe tohto rozhodnutia získala, ako aj úhrady poslednej vystavenej faktúry vrátane úrokov z omeškania, v druhom rade uvoľnenia bankovej záruky a náhrady škody, ktorá bola údajne spôsobená žalobcovi v dôsledku jej oneskoreného uvoľnenia a napokon symbolickej náhrady nemajetkovej ujmy, ktorá žalobcovi údajne vznikla
Výrok
1.
Žaloba sa zamieta ako neprípustná v rozsahu, v akom smeruje k zrušeniu rozhodnutia Komisie C(2019) 7319 final z 15. októbra 2019 o znížení súm, ktoré sú splatné na základe zákazky CARDS/2008/166 – 429 a o vymáhaní neoprávnene vyplatených súm.
2.
Žaloba sa zamieta ako nedôvodná v rozsahu, v akom smeruje k vzniku mimozmluvnej zodpovednosti Európskej únie.
3.
Európska komisia je povinná nahradiť trovy konania, vrátane trov konania o nariadení predbežného opatrenia.